ליאל קולט

ליאל קולט (נולדה ב-11 ביולי 1989) היא זמרת ישראלית. קולט היא בת קבוצת כנרת. בגיל 11 זכתה במקום הראשון בשלב הישראלי של תוכנית הכישרונות הצעירים "בראבו", כשביצעה את השיר "לאורך הים" של עפרה חזה. בתחרות הבינלאומית, שנערכה באיטליה, זכתה לתואר "חביבת הקהל". בשנת 2002 השתתפה קולט בפסטיגל, כשהיא מוגדרת כ"אמן אורח" בחלק האמנותי של הפסטיבל, משום שנחשבה מבוגרת מדי להשתתף כילדה, וצעירה מדי כדי להשתתף כזמרת בוגרת. קולט ביצעה שם את השיר "קצב החיים". בתחילת 2003 הוציאה את אלבום הבכורה שלה, "בת כנרת", אשר נמכר בכ-4,000 עותקים. באמצע שנת 2003 הופיעה קולט במונטה קרלו, בערב לכבודה של לילי ספרא, אלמנתו של הבנקאי אדמונד ספרא. בעקבות החשיפה באותו הערב הוזמנה קולט להיות חלק מהצוות הקבוע של המופע, ששמו "We All Have A Dream", שם ביצעה שירים באנגלית, איטלקית, צרפתית ועברית. בין משתתפי המופע מוזכרים סטינג, אלטון ג'ון ובונו. במסיבת יום ההולדת ה-80 של שמעון פרס ב-2003, הזמינה קולט את ביל קלינטון, נשיא ארצות הברית לשעבר, לשיר את שירו של ג'ון לנון, "Imagine". הביצוע שודר בתחנות טלוויזיה רבות ובהן CNN, וקולט קיבלה הצעות להופעות בחו"ל, ואף הוחתמה על חוזה עם חברת תקליטים גדולה בגרמניה, שם התחילה את הקריירה הבינלאומית שלה. בשנת 2006 הוציאה את הסינגל "Send Me An Angel" של להקת הסקורפיונז, עם הסולן קלאוס מיינה, ועוד ארבעה שירים בספרדית, אשר הרכיבו יחדיו את האלבום "Unison". האלבום הופץ בשווייץ, גרמניה ובמקסיקו. באותה שנה השתתפה באירוויזיון 2006 מטעם שווייץ במסגרת להקת "six4one", שהוקמה במיוחד לצורך התחרות, והשיר הגיע למקום ה-16 בגמר. ב־2007 ביצעה את פסקול הסרט "מכושפת" של חברת וולט דיסני בגרסה העברית. עוד באותה שנה הוציאה סינגל חדש שכתבה והלחינה, ואף הופיעה בהופעה מיוחדת במועדון זאפה תל אביב. בתחילת 2008 הוציאה סינגל כולל וידאו קליפ בשם "Save Yourself" כשם האלבום שהוציאה בהמשך השנה בחו"ל והופיעה עם להקתה בסיבוב הופעות בהודו. באותה שנה הופיעה בקונצרט לכבוד מרכז פרס לשלום. באותו ערב הופיעה בדואט עם אנדראה בוצ'לי בשיר "קרן של תקווה" (Ray of Hope), שהולחן על ידי קולט למילותיו של פרס. בהמשך השנה התגייסה לצה"ל. במסגרת שירותה, הופיעה באירועים רבים. באוקטובר 2009 לוהקה למחזמר "עפרה" על חייה ומותה של הזמרת עפרה חזה. המחזמר הועלה בהפקת תיאטרון הצפון, והיא שיחקה בו את חזה עד שפוטרה במאי 2010. בשנת 2010 השתחררה משרותה בצה"ל. Kineret Child, אלבום ישראלי (2003) Too young to love, סינגל (25 באוקטובר 2004) Jerusalem, סינגל (2004) Jerusalem - With Klaus Meine/The Scorpions, סינגל (2004) I'd Rather be Alone with You, סינגל (9 במאי 2005) High Energy, סינגל (22 באוגוסט 2005) See On Me, (רואים עליי) Hava Nagila, סינגל Simply me, אלבום (אוקטובר 2005) Send Me an Angel - With The Scorpions, סינגל Lost In You, סינגל Bigger Than Life - With The Scorpions, סינגל Unison, אלבום. If We All Give A Little - עם Six4One Save Youself- אלבום Elohim Sheli (also known as "Ratziti Sheteda", or "I wanted you to know", or "Can you hear me lord"), סינגל מדיה וקבצים בנושא ליאל קולט בוויקישיתוף אתר האינטרנט הרשמי של ליאל קולט ליאל קולט, באתר שירונט ליאל קולט, באתר ספוטיפיי ליאל קולט, באתר MusicBrainz (באנגלית) ליאל קולט, באתר Discogs (באנגלית) ליאל קולט, באתר MOOMA (בארכיון האינטרנט) שירן גולדשטיין, הבמה לא שלה: ריאיון עם ליאל קולט, באתר nrg‏, 28 במאי 2010 אסף נבו, ‏״אני מקבלת את חוסר הפרגון בארץ״, באתר ‏מאקו‏, 25 באוקטובר 2012 רן בוקר, ליאל קולט: "לא נשכחתי, הדברים שעשיתי מספיקים לארבעה גלגולי חיים", באתר ynet, 17 באפריל 2017 יעקב בר-און, ‏השיר עם קלינטון, החברות עם פרס ודרמת עפרה חזה: ליאל קולט מדברת על הכל, באתר מעריב אונליין, 19 ביוני 2018 קולט ובוצ'לי מבצעים את השיר "Ray of Hope", בערוץ ה-YouTube של הזמרת